Sportowa jednotka njemóže wobnowjenje sportnišća sama zapłaćić
Njebjelčicy (JK/SN). Hižo dlěje planuje Sportowa jednotka Njebjelčicy, swoje sportnišćo wobnowić. Na to je so wobšěrnje přihotowała a sej nastajiła plan trěbnych naprawow, kaž tež jich financowanje. Za předewzaće, w kotrymž ma škitne saki za wrotami kaž tež wonkowny wobłuk stadiona wobnowić, su po prěnjej kalkulaciji wudawki 79 000 eurow předwidźane. Za planowanu naprawu je sportowe wjednistwo próstwu wo spěchowanje zapodało, kotraž bu tež přizwolena. Swójski podźěl sportoweje jednotki pak njedosaha. W spěchowanskej próstwje kalkulowaše wjednistwo towarstwa swójske dźěła sportowcow z přerěznej hódnotu 25 eurow na hodźinu. To bě Sakskej natwarnej bance (SAB) přewjele. Wona připóznawa jeno 9,70 eurow na hodźinu.
bos_Latn szl_Latn